云岘宫

云岘宫（韩文：운현궁），是19世纪在拉朝鲜王国修造个一个大型皇室宫殿，是大院君住个场化搭仔19世纪60-90年代个朝鲜王宫。 地理位置 迭个宫殿，在拉汉阳城（乃朝首尔）北半部中心偏西位置，北面是首尔个北岳山。 历史 1395年，朝鲜王国李朝个太祖李成桂下令在拉乃朝云岘宫个位置修造宫殿，1396年9月竣工，命名“宫城”。周长1813步，有四门，此后约200年，作为朝鲜王朝正宫使用。但16世纪之后遭受2趟大火，之后王室搬迁到老早仔个离宫昌德宫，云岘宫慢慢较废脱。 1865年，兴宣大院君下令重新修造此地。新个云岘宫占地12.6万坪（57.75公顷），有5792个房间。1868年，王宫从昌德宫搬回此地。1895年，闵妃畀日本特务暗杀之后，高宗跑到俄罗斯公使馆(俄馆播迁)，之后，朝鲜王国个皇室再也弗曾回到云岘宫。1897年，朝鲜王朝个正宫移到德寿宫。 1911年朝鲜畀日本吞并之后，迭个宫殿大部分畀拆脱。1945年光复之后，韩国当局慢慢重建一眼老早个宫殿，乃朝，此地作为一个古建筑遗迹，开放参观。